
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 83
                                                                  30 aprilie 2026
privind însușirea documentației topo - cadastrale de apartamentare a construcției C1 aferentă imobilului înscris în Cartea Funciară nr. 51405 Sighișoara

            Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 14.241/03.04.2026 și la Consiliul Local Sighișoara cu nr. 16.832/28.04.2026, de referatul de aprobare, înregistrat cu nr. 14.242/03.04.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Contractului de delegare a gestiunii serviciului public de administrare a fondului locativ și a spațiilor cu altă destinație decât locuința, aprobat prin Hotărârea Consiliului Local Sighișoara nr. 126/30.05.2023, încheiat între Municipiul Sighișoara și S.C. Apă Termic Transport S.A., având ca obiect delegarea gestiunii serviciului public de administrare a fondului locativ şi spații cu altă destinație decât locuință aflate în domeniul privat al Municipiului Sighişoara și în domeniul privat al statului şi care cuprinde totalitatea acţiunilor şi activităților edilitar - gospodărești prin care se asigură administrarea, gestionarea şi exploatarea bunurilor din domeniul privat al unității administrativ - teritoriale, sub conducerea, coordonarea şi responsabilitatea Municipiului Sighişoara, inclusiv dreptul şi obligația de a administra și de a exploata imobilele construcții cu destinaţia de locuinţe din fondul locativ şi spațiile cu altă destinație decât locuințe aflate în domeniul privat al Municipiului Sighişoara şi în domeniul privat al statului;

Având în vedere cererea înregistrată la Municipiul Sighișoara cu nr. 7.271/18.02.2026, formulată de S.C. Apă Termic Transport S.A., prin care se transmite documentația topo - cadastrală în vederea supunerii acesteia spre aprobare Consiliului Local al Municipiului Sighișoara, pentru înscrierea în cartea funciară a imobilului situat în municipiul Sighișoara, str. Mihai Viteazu nr. 11;

Având în vedere documentația topo - cadastrală întocmită de persoana fizică autorizată A.N.C.P.I., expert Datui Victor, care justifică operațiunea de apartamentare a construcției C1 și înființarea a două unități individuale, respectiv:

– unitatea individuală nr. 1 (U1), identificată cu nr. cadastral nou 51405-C1-U1, cu suprafața utilă de 77 mp. și cotă - parte teren aferent 190/393;

– unitatea individuală nr. 2 (U2), identificată cu nr. cadastral nou 51405-C1-U2, cu suprafața utilă de 82 mp. și cotă - parte teren aferent 203/393;

Având în vedere Procesul - verbal cu nr. 10.396/VII/5/11.03.2026 al Comisiei de avizare prealabilă a documentațiilor cadastrale întocmite de persoane autorizate, constituită la nivelul Municipiului Sighișoara prin Dispoziția Primarului nr. 11/06.01.2017 și reorganizată prin Dispozițiile nr. 416/15.05.2019, nr. 625/27.10.2023 și nr. 579/25.10.2024, prin care, în urma analizării documentației topo - cadastrale, întocmite de persoana fizică autorizată A.N.C.P.I., expert Datui Victor, privind apartamentarea construcției C1 aferente imobilului situat în municipiul Sighișoara, str. Mihai Viteazu nr. 11, înscris în Cartea Funciară nr. 51405 Sighișoara, proprietate a Statului Român, s-a avizat favorabil, din punct de vedere tehnic, soluția propusă de apartamentare, respectiv configurarea unităților individuale rezultate, suprafețele acestora, delimitarea spațiilor și stabilirea cotelor - părți de teren aferente unităților individuale, conform documentației tehnice anexate;

Având în vedere că operațiunea de apartamentare are caracter tehnic și că demersul nu vizează transferul sau modificarea dreptului de proprietate, astfel că nu implică modificarea titularului dreptului de proprietate;

Având în vedere necesitatea corelării evidențelor de carte funciară cu situația tehnică a imobilului, în vederea efectuării formalităților de publicitate imobiliară și a reflectării situației reale a imobilului în sistemul integrat de cadastru și carte funciară;

Având în vedere prevederile art. 555 - 566 din Legea nr. 287/2009 privind Codul civil, republicată, cu modificările și completările ulterioare, referitoare la dreptul de proprietate privată;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare; 

Având în vedere prevederile Ordinului nr. 600/2023 al Directorului General al Agenţiei Naţionale de Cadastru şi Publicitate Imobiliară pentru aprobarea Regulamentului de recepţie şi înscriere în evidenţele de cadastru şi carte funciară;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcţiei Arhitect Șef – Compartimentul Administrarea Domeniului Public şi Privat, înregistrat cu nr. 14.243/03.04.2026, prin care se propune însușirea documentației topo - cadastrale de apartamentare a construcției C1 aferentă imobilului înscris în Cartea Funciară nr. 51405 Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „c” şi alin. (14), art. 139 alin. (1) şi alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

 
Art. 1. Se însușește documentația topo - cadastrală întocmită de persoana fizică autorizată A.N.C.P.I., expert Datui Victor, privind apartamentarea construcției C1 aferentă imobilului înscris în Cartea Funciară nr. 51405 Sighișoara, situat în municipiul Sighișoara, str. Mihai Viteazu nr. 11, identificat prin nr. cadastral 51405, proprietar tabular - Statul Român, conform anexei, care face parte integrantă din prezenta hotărâre.

Art. 2. (1) Se aprobă, în conformitate cu documentația topo - cadastrală de apartamentare întocmită de persoana fizică autorizată A.N.C.P.I., expert Datui Victor, anexată Procesului - verbal nr. 10.396/VII/5/11.03.2026 al Comisiei de avizare prealabilă a documentațiilor cadastrale, apartamentarea construcției C1 aferentă imobilului înscris în Cartea Funciară nr. 51405 Sighișoara, identificat prin nr. cadastral 51405, situat în municipiul Sighișoara, str. Mihai Viteazu nr. 11, proprietar tabular Statul Român, prin înființarea a două unități individuale, cu atribuirea numerelor cadastrale distincte, configurarea unităților individuale rezultate, suprafețele acestora, delimitarea spațiilor și stabilirea cotelor - părți de teren aferente unităților individuale, după cum urmează:

• Unitatea individuală nr. 1 (U1), identificată cu nr. cadastral nou 51405-C1-U1, cu suprafața utilă de 77 mp., cota de ½ parte din părțile comune și cota de 190/393 parte asupra terenului aferent ap. nr. 1;

• Unitatea individuală nr. 2 (U2), identificată cu nr. cadastral nou 51405-C1-U2, cu suprafața utilă de 82 mp., cota de ½ parte din părțile comune și cota de 203/393 parte asupra terenului aferent ap. nr. 2.
(2) Datele tehnice ale imobilelor rezultate din dezmembrare sunt cele prevăzute în documentația topo - cadastrală anexată, care face parte integrantă din prezenta hotărâre.

 
            Art. 3. Se aprobă actualizarea evidențelor de carte funciară, în conformitate cu prevederile art. 2 și cu documentația topo - cadastrală însușită, prin înființarea unităților individuale rezultate și evidențierea cotelor indivize din teren aferente fiecărei unități, cu menținerea imobilului în aceeași carte funciară, în vederea corelării situației tehnice cu evidențele de cadastru și carte funciară, fără modificarea dreptului de proprietate asupra imobilului.

Art. 4. Prezenta hotărâre are caracter tehnic și nu aduce atingere dreptului de proprietate asupra terenului înscris în Cartea Funciară nr. 51405 Sighișoara, acesta rămânând în proprietatea Statului Român, conform evidențelor de carte funciară.

Art. 5. Prezenta hotărâre se comunică S.C. Apă Termic Transport S.A., în calitate de administrator al imobilului, în baza Contractului de delegare a gestiunii serviciului public de administrare a fondului locativ și a spațiilor cu altă destinație decât locuință, aprobat prin Hotărârea Consiliului Local Sighișoara nr. 126/30.05.2023.
  
 Art. 6. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe și Executare Creanțe – Direcția Economică din cadrul Municipiului Sighișoara și S.C. Apă Termic Transport S.A.

Art. 7. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică prin publicarea pe pagina de internet, la adresa www.primariasighisoara.ro.

PREŞEDINTE DE ŞEDINŢĂ,
  

      Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  2 ex. Compartimentul Cadastru şi Administrarea Terenurilor Agricole şi Forestiere – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. S.C. Apă Termic Transport S.A.
15 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 83/30.04.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


